****

**GWOBR LLYFR Y FLWYDDYN 2022 – PECYN YMGEISIO**

**MEINI PRAWF CYMHWYSEDD
TELERAU AC AMODAU
FFURFLEN GAIS 2022**

**Dyddiad cau ar gyfer cyflwyno: Dydd Llun 13 Rhagfyr 2021\****\** *Os ydych yn cyflwyno llyfr sy’n cael ei gyhoeddi yn ystod Rhagfyr 2021 ag yn methu cyflwyno copïau o'r llyfr erbyn y dyddiad cau, cysylltwch â ni i drafod cyn 13 Rhagfyr.*

Mae Gwobr Llyfr y Flwyddyn yn wobr blynyddol sy’n dathlu’r gweithiau Cymraeg a Chymreig gorau o fewn blwyddyn galendr ym meysydd ysgrifennu creadigol a beirniadaeth lenyddol. Mae’r gwobrau, a reolir gan Llenyddiaeth Cymru, yn cael eu dyfarnu mewn pedwar categori: Barddoniaeth, Ffuglen, Ffeithiol Greadigol, a Plant & Phobl Ifanc.

Mae deuddeg gwobr, gyda chyfanswm o £14,000 ar gael i’r awduron llwyddiannus. Yn Gymraeg ac yn Saesneg mae pedwar enillydd categori, un enillydd Barn y Bobl ac un prif enillydd.

Caiff y Rhestr Fer, a fydd yn cynnwys tri llyfr ym mhob categori, ei chyhoeddi yn y gwanwyn, gydag enillwyr Gwobr Llyfr y Flwyddyn 2022 yn cael eu cyhoeddi yn ystod yr Haf.

Mae pob llyfr sydd yn cyrraedd y rhestr fer yn gymwys ar gyfer gwobrau annibynnol Barn y Bobl a gynhelir yn flynyddol. Bydd y bleidlais yn agor ar ôl cyhoeddi'r rhestr fer a’r enillwyr yn cael eu cyhoeddi mewn seremoni yn ystod haf 2022.

**MEINI PRAWF CYMHWYSEDD**

Os gwelwch yn dda, darllenwch **feini prawf cymhwysedd** Gwobr Llyfr y Flwyddyn yn fanwl cyn cyflwyno cais.

**ANGENRHEIDIOL:**

1. Mai gwaith unigol yr awdur ydyw NEU gywaith gan 2 awdur (ag eithrio darluniau a chyflwyniadau.)
2. Mai’r cyhoeddiad cyntaf o’r gwaith (naill ai yn Gymraeg neu Saesneg) yn y flwyddyn sy’n rhagflaenu’r wobr ydyw (1 Ionawr – 31 Rhagfyr 2021)
3. Rhaid i’r awdur(on) fod yn fyw ar ddyddiad cyflwyno’r llyfr i Llenyddiaeth Cymru.
4. Bod cynnwys y gwaith yn waith na gyhoeddwyd yn flaenorol mewn casgliadau awdur unigol (ni fydd llyfrau sy'n cynnwys rhywfaint o waith cyhoeddedig blaenorol - er enghraifft cerddi unigol a gyhoeddir mewn cylchgronau - yn cael eu heithrio.)
5. Bod y gwaith yn gyfrol o farddoniaeth, ffuglen neu ffeithiol greadigol (wele nodyn isod), **NEU** fod y gwaith ar gyfer plant a phobl ifanc ac wedi’i fwriadu ar gyfer darllenwyr hyd at 16 oed.
6. Bod y gwaith mewn print o’r diwrnod y rhyddheir y Rhestr Fer tan y caiff yr enillwyr eu cyhoeddi yn y seremoni wobrwyo.
7. Bod y gwaith a gyflwynir i’r categorïau Barddoniaeth, Ffuglen a Ffeithiol-Greadigol ar gyfer oedolion.
8. Rhaid cyflwyno’r gwaith i un categori yn unig.
9. Rhaid cyflwyno gwaith a gyhoeddir yn ddwyieithog i’w ystyried mewn un iaith yn unig.

**Yn ogystal, rhaid iddo ateb o leiaf un o’r gofynion canlynol:**

1. Fod wedi’i ysgrifennu yn Gymraeg.
2. Fod wedi’i ysgrifennu yn Saesneg gan awdur(on) a anwyd yng Nghymru neu a dderbyniodd addysg yng Nghymru.
3. Fod wedi’i ysgrifennu yn Saesneg gan awdur(on) sy’n byw yng Nghymru.
4. Fod yn gwbl eglur o ran ei berthnasedd i Gymru a’r diwylliant Cymreig (diffiniad isod).

**Os fyddwch yn cyflwyno llyfr o dan yr amod yma (4) yn unig, rhaid cyflwyno datganiad cefnogol fer ynghyd a’r ffurflen gais yn esbonio’r perthnasedd yn glir (uchafswm o 250 gair).**

**Diffiniad o waith sy’n gwbl eglur o ran ei berthnasedd i Gymru a’r diwylliant Cymreig**

Ar rai achlysuron, gellir penderfynu bod gweithiau sy’n trafod ac/neu sy’n ychwanegu at themâu a ymdrinnir â nhw yn aml mewn meysydd llenyddol Cymreig yn gymwys er nad oes gan yr awdur unrhyw gysylltiadau ieithyddol, preswyl na llencynnol â Chymru.

**Nid yw’r canlynol yn gymwys ar gyfer y wobr:**

1. Gwaith a gyhoeddir o fewn blodeugerddi gan awduron niferus
2. Cyfieithiadau ac addasiadau
3. Sgriptiau, sgript ffilm a llyfrau lluniau

**Llenyddiaeth Cymru sy'n gyfrifol am wneud penderfyniadau terfynol ar faterion yn ymwneud â’r meini prawf.**

**DIFFINNIR Y CATEGORÏAU FEL:**

**a. Barddoniaeth**

Casgliad newydd o gerddi sydd wedi'i fwriadu ar gyfer oedolion.

**b. Ffuglen**

Llyfr newydd sydd wedi'i fwriadu ar gyfer oedolion, croesawir pob genre o ffuglen.

**c.** **Plant a Phobl Ifanc**

Llyfr newydd i blant a/neu pobl ifanc. Rhaid i geisiadau i'r categori Plant a Phobl Ifanc gwmpasu’n bennaf o gynnwys llenyddol yn hytrach na darluniadol. Rhaid iddo hefyd fod wedi'i fwriadu ar gyfer darllenwyr hyd at 16 oed. Mae ffuglen, barddoniaeth a ffeithiol greadigol i gyd yn gymwys a rhaid iddynt fodloni'r meini prawf a fanylir yn a, b & ch, ag eithrio oedran y darllenydd.

**ch. Ffeithiol Greadigol**

Caiff y categori ffeithiol greadigol ei ddiffinio fel rhyddiaith sydd naill ai'n greadigol o ran natur neu sy’n cysylltu’n amleiriog â gweithiau ffuglen, ffeithiol a barddoniaeth eraill. Ymhlith y mathau o lyfrau y gallai ddod o dan faen prawf o'r fath mae ysgrifennu teithiol, hunangofiant/cofiant a hanes cymdeithasol.

Llenyddiaeth Cymru sy'n gyfrifol am wneud penderfyniadau terfynol ar faterion yn ymwneud â’r meini prawf. Bydd y penderfyniadau yn derfynol ac yn cael eu cadarnhau ar ol y dyddiad cau.

Os oes gennych unrhyw amheuaeth am gymhwysedd llyfr ar gyfer Gwobr Llyfr y Flwyddyn, cysylltwch â Llenyddiaeth Cymru: LLYF-WBOTY@llenyddiaethcymru.org

**TELERAU AC AMODAU**

I gyflwyno eich llyfrau, anfonwch **6 chopi o bob teitl** i’r cyfeiriad isod erbyn **dydd Llun 13 Rhagfyr 2021**:

Gwobr Llyfr y Flwyddyn
Llenyddiaeth Cymru
Canolfan Glyn Jones
Canolfan Mileniwm Cymru
Plas Bute, Caerdydd
CF10 5AL

**Yn ychwanegol**, dylid anfon copi o’r ffurflen hon at LLYF-WBOTY@llenyddiaethcymru.org ynghyd â’r eitemau canlynol ar gyfer pob llyfr a gyflwynir:

* llun hi-res o glawr y llyfr (gan gynnwys manylion artist os yn berthnasol)
* llun hi-res o’r awdur(on) (gan gynnwys manylion ffotograffydd)
* disgrifiad byr/broliant y llyfr
* bywgraffiad byr yr awdur(on) a manylion cyswllt (e-bost)

**Noder os gwelwch yn dda:** Dim ond yn dilyn derbyn yr holl eitemau uchod y bydd Llenyddiaeth Cymru yn cadarnhau fod y teitlau wedi eu cyflwyno.

* Cyfrifoldeb y cyhoeddwr yw sicrhau cytundeb awduron i gyflwyno llyfrau a gwybodaeth i Wobr Llyfr y Flwyddyn.
* Defnyddir y 6 chopi o bob llyfr a gyflwynir gan gyhoeddwyr at bwrpasau beirniadu, hyrwyddo, ymgysylltu cymunedol a gweinyddiaeth. Nid oes modd dychwelyd unrhyw lyfrau.
* Cyfrifoldeb y cyhoeddwyr yw nodi i ba gategori y caiff pob llyfr ei gyflwyno. Os yw’r beirniaid yn dymuno ystyried llyfr mewn categori arall, bydd Llenyddiaeth Cymru yn cysylltu â’r cyhoeddwr/awdur i’w hysbysu.
* Fel amod cyflwyno, mae cyhoeddwyr ac awduron yn cytuno i gydweithio â Llenyddiaeth Cymru a’i phartneriaid i hyrwyddo Gwobr Llyfr y Flwyddyn.
* Disgwylir i’r awduron ar restrau byrion y wobr gydweithredu a’r wasg yn dilyn cyhoeddiadau perthnasol, yn ogystal a chydweithio a Llenyddiaeth Cymru i hyrwyddo’r wobr a mynychu seremoni 2022 (cyhoeddir y cynlluniau yn y flwyddyn newydd).
* Bydd gofyn i’r enillwyr a’r awduron ar y Rhestr Fer fod ar gael i wneud cyfweliadau yn dilyn y cyhoeddiadau, yn cynnwys cydweithio â Llenyddiaeth Cymru i greu pecynnau fideo i hyrwyddo eu gwaith a’r gwobrau (gellir gweld enghreifftiau o flynyddoedd diweddar [yma](https://amam.cymru/llencymru)).
* Gall y beirniaid ystyried llyfrau heb eu cyflwyno, cyn belled â'u bod yn cydymffurfio â'r meini prawf cymhwysedd. Bydd Llenyddiaeth Cymru yn cysylltu â'r cyhoeddwr i ofyn am lyfrau a gwybodaeth bellach yn yr achos hwn.
* Os fydd cywaith gan ddau awdur yn ennill unrhyw gategori, yn cynnwys y brif wobr, bydd unrhyw wobrau cysylltiedig yn cael eu rhannu rhwng yr awduron.

****

**FFURFLEN GYFLWYNO 2022**

|  |  |
| --- | --- |
| **Cyhoeddwr** |  |
| **Enw Cyswllt** |  |
| **Ebost**  |  |
| **Rhif ffôn**  |  |

**Llyfrau Cymraeg**

|  |  |  |  |  |
| --- | --- | --- | --- | --- |
| **Teitl** | **ISBN** | **Enw’r Awdur(on)** | **Dyddiad Cyhoeddi** | **Categori** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Llyfrau Saesneg**

|  |  |  |  |  |
| --- | --- | --- | --- | --- |
| **Teitl** | **ISBN** | **Enw’r Awdur(on)** | **Dyddiad Cyhoeddi** | **Categori** |
|  |  |   |   |   |
|   |  |   |   |   |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Rwy’n cadarnhau fod:**

1. yr awdur(on) a nodir uchod wedi cytuno i’r cyhoeddwr gyflwyno ei llyfr a gwybodaeth berthnasol i Llenyddiaeth Cymru | Gwobr Llyfr y Flwyddyn.
2. y teitlau uchod yn cydymffurfio â Meini Prawf Cymhwysedd Gwobr Llyfr y Flwyddyn, a fy mod wedi darllen ac yn cytuno â’r Termau ac Amodau.
3. y cyhoeddwr yn cytuno i Llenyddiaeth Cymru ddefnyddio’r deunydd hyrwyddo a gyflwynir (lluniau o gloriau cyfrolau, lluniau a bywgraffiadau awduron a broliannau’r cyfrolau) ar gyfer pwrpasau hyrwyddo Gwobr Llyfr y Flwyddyn.

**Enw:**

**Teitl swydd:**

**Arwyddwyd:**

**Dyddiad:**

